audio audio | transcription string | speaker int64 |
|---|---|---|
Schola vērō Reīpūblicae Administrandae claudētur, quippe cūius īnformātiōne patriciī magistrātūs putentur ab animīs plēbēiōrum cīvium dissociārī. | null | |
Comitia in Sarmatiā habita. | null | |
In Sarmatiā sīve Ucrainā, cīvēs novum sibi fēcērunt praesidem Vladimīrum Zelensky histriōnem comicum, quī in spectaculō televīsificō praesidis partem ēgit. | null | |
Petrus Poroshenkō, quī in certāmine victus est, ōlim bellāriola fēcit, deinde annō bis millēsimō decimō quartō, Victōriō Yanukovych tyrannō expulsō, Sarmatās in lībertātem dūxit. | null | |
At Poroshenkō praeside nova lībertas sēcum cīvibus tulit pretia aucta neque aucta salāria, quārē multī dē plēbe queruntur. | null | |
Sacculī nummōrum plēnī in Sūdāniā. | null | |
In Sūdāniā, ubi Omar al-Bashir tyrannus post trīgintā annōs est ā mīlitibus comprehēnsus ēiusdemque auctōritas ad fīnem perductus, sacculī, riscī, sarcinae mīrum in modum pecūniae plēnae repertae sunt in domō tyrannī. | null | |
Ad sexāgiēns centēna mīlia nummōrum Eurōpaeōrum et quinquāgiēns mīliēns centēna mīlia nummōrum Sūdāniēnsium condita erant variīs in arcīs saccīsque. | null | |
Al-Bashir vinculīs continētur, dum mīlitēs et cīvēs inter sē certant dē novā rēpūblicā constituendā. | null | |
Propter nēfanda facinora, quae iussū tyrannī in regiōne occidentālī Darfur appellātā, Omnium Gentium Tribūnal Crīmināle petit ut al-Bashir sibi trādātur; | null | |
porrō Sūdānia, al-Bashir tyrannō, ab Americānīs conscrīpta est inter regimina quae terrōrem prōmōvent, quārē omne commercium inter Americam et Sūdāniam est interdictum. | null | |
Britannia adhūc est in Eurōpā. | null | |
Britannī, quī ab Ūniōne Eurōpaeā mēnse Martiō exeunte dēscītūrī erant, adhūc manent in illā Ūniōne, et nēmo factiōnis dextrae officium Terēsiae Maiae usurpāvit. | null | |
At ūna inter rēs Britannicās est nova: | null | |
nam Nigellus Farrage, senātor Eurōpaeus quī strenuē conātus est efficere ut Britannī dē Ūniōne dissociārentur, novam factiōnem Brexeundō prōmōvendō condidit quae candidātōs prōpōneret in comitiīs Eurōpaeīs mēnse Māiō habendīs. | null | |
Secundum explōrātōrēs opiniōnum seu doctōs hominēs, quōrum est voluntātem populī metīrī, novissima illa factiō Brexeundō prōmōvendō plūs quam quartam partem suffrāgiōrum capiet et maximam partem senātōrum ad cūriam Eurōpaeam mittendōrum obtinēbit… sī comitia habita erunt. | null | |
Adhūc enim nōn liquet an Britannia mēnse Māiō particeps futūra sit senātūs Eurōpaeī. | null | |
Cifuentes et Casādō fraudis acadēmicae accūsātī. | null | |
In Hispāniā et Christīna Cifuentes, quae Populārī factiōnī Matritēnsium praeest putāturque ōlim in Mariānī Rajoy locum succēdere posse, et Paulus Casādō, senātor ēiusdem factiōnis, fraudis accūsantur acadēmicae. | null | |
Uterque enim fertur gradum magistrālem adeptus esse apud studiōrum Ūniversitātem Iōannis Carolī rēgis nec prælectiōnibus interfuisse nec commentātiōnem magistrālem dēfendisse. | null | |
Quōrum accusāta Cifuentes litterās testimōniālēs dēprompsit quibus probāret sē iūre esse gradū magistrālī exornātam, sed duo ē tribus subscrīptōribus litterārum nēgant sē eās umquam subscrīpsisse, quāre testimōnia videntur esse adulterāta. | null | |
Paulus Casādō, alter quī fraudis accūsātur, diē Lūnae coram diurnāriīs prōfessus est nec fuisse sibi necesse scholīs interesse nec probātiōnis perīculum subīre. | null | |
Suffrāgia in Hungariā lāta. | null | |
Victōrius Orban tertium creābitur minister prīmārius Hungarōrum, quia ēius factiō, Fidēs appellāta, nōn solum māiōrem partem suffrāgiōrum accēpit sed etiam bessem, itaque poterit etiam sine adversāriōrum nūtū quamlibet lēgem ferre mūtāreve. | null | |
Orban moderante, numerus hominum quaestū carentium usque dēminūtus est ut Hungarī Germānōs hāc in rē nunc aemulentur, et numerus pauperum est dēminūtus, et aes aliēnum est dēminūtum, et lucrum tōtīus reīpūblicae citius augētur quam in aliīs cīvitātibus Europaeīs. | null | |
Moderātōribus autem Ūniōnis Eurōpaeae displicet, quod Orban commūnī Eurōpaeōrum voluntātī saepe adversātur. | null | |
Ferriviae in Galliā ab operāriīs clausae. | null | |
Operāriī quī trāmina ferriviāria Gallōrum moderantur opera sua intermittunt reclāmandī causā. | null | |
Intrā Galliam ipsam prope Lutetiam tantum sexta pars trāminum itinera sua faciunt, inter Galliam et Britanniam pars quinta, inter Galliam et Germaniam pars tertia, inter Galliam et Ītaliam nē ūnum quidem trāmen. | null | |
Operāriī culpant Emmanuel Macron, praesidem Gallōrum, quippe quī nōlit munera perpetua novīs operāriīs prōmittere nec stipendia ēmeritōrum solvere illīs, quī ante praestitūtum annum ōtium senectūtis fruantur
Dē Bellinghamēnsium forī annō vīcēsimō sextō. | null | |
Vēre nōvō singulīs Saturnī diēbus Bellinghamiae dēnuō congregantur agricolae artificēsquē, quī frūgēs mercēsque hūius regiōnis propriās in macellō pūblicō vendant. | null | |
Inter nōvōs mercātōrēs hōc annō additōs sunt Culīna Calypsūs, quae cicer herbīs Americānīs condītum offert; | null | |
Aliquid Cāseārium, unde pastillum cāseō fartum et crāticulīs assātum emī potest; | null | |
et Herbertī Vīnum Mālōrum, quod vīnum mālōrum nōn sōlum in forō vendet sed etiam tabernam propriam mox habēbit, cum pōmāria vīna in pretiō sint inter Bellinghamēnsēs. | null | |
Vernālī tempore etiam in pretiō sunt varia genera brassicārum, ut id quod vulgō “kale” dīcitur et inter saluberrimōs cibōs habētur: | null | |
quae brassica recentissima nunc in forō venditur. | null | |
Olympia hiemālia in Sīnīs nunc celebrantur. | null | |
Jōsēphus Biden, praeses Americānus, recūsat nē ipse nēve ullī Americānī magistrātūs adsint inter spectātōrēs, cum regimen Americānum crūdēlitātem Sīnēnsium illātam in cīvēs Turcestāniam Sīnēnsem seu Xinjian prōvinciam incolentēs, Vīgurī dictōs, dēplōret. | null | |
Sīnēnsēs autem Vīguram nartātrīcem, Dinigeer Yilamujiang nōmine, ēligērunt ūnā cum alterō Sīnēnsī quī lampadem Olympiacam inflammārent. | null | |
Russōrum summus magistrātus, Vladimīrus Pūtin, nōn sōlum adest sed etiam dīu collocūtus est cum Xī Jinping, rectōre Sīnēnsium, dē amīcitiā inter suās gentēs augendā. | null | |
Uterque Americānōs culpāvit vāriās rēs pūblicās, ut Formōsam et Ucrainam, subvertendī. | null | |
Jōhannēs Stoltenbergius novum mūnus susceptūrus. | null | |
Jōhannēs Stoltenbergius, ōlim minister prīmārius Norvegēnsium atque ab annō bis millēsimō quartō decimō secretārius generālis Cōnsociātiōnis ex Pactō Atlanticō Septentriōnālī, annō exeunte pūblicus argentārius Norvegēnsium creābitur. | null | |
Itaque novus quīdam dux Cōnsociātiōnis Atlanticae est ante mēnsem Octōbrem quaerendus. | null | |
Colinda Grabar-Citarović, ōlim praeses Croātārum, quae iam adiūtrix secretāriī generālis Cōnsōciātiōnis Atlanticae erat, fertur inter candidātōs esse maximē probāta. | null | |
Dux Chalifātūs diruptus. | null | |
Abu Ibrahīm al-Hashīmī al-Quraeshī, quī dux fertur fuisse latrōnum novum chalifātum in Sȳriā quaerentium, mortem sibi conscīvit cum ēlectī mīlitēs Americānī domum oppugnārent. | null | |
Al Quraeshī vestem displōsīvam incendit, quā et ipse et familiam suam dirūpuit. | null | |
Mortuus est latrō nōn longē ā locō ubi annō bis millēsimō ūndēvīcēsimō Abu Bakr al-Baghdādī, quī tunc fuit dux latrōnum, eōdem modō sēmet ipsum interfēcerat. | null | |
Elizabētha regīna diūturna. | null | |
Diē sōlis Elizabētha, ēius nōminis secunda, septuāgēsimum annum celebrābit, ex quō coepit Canadēnsēs, Britannōs, Australiānōs, et aliōs regere multōs. | null | |
Nullus rex Britannōrum ante Elizabētham tam diu regnāvit. | null | |
Ad solium prīmum ascendit tunc, cum Jōsēphus Stalin Ūniōnī Sovieticae praeesset, Mao Zedong Sīnīs, Henrīcus Trūmannus Americānīs. | null | |
Lues corōnāria dēvicta nōnnullīs in partibus Eurōpae. | null | |
Suētī magistrātūs nūntiāvērunt omnia ad luem corōnāriam cohibendam mandāta atque ēdicta sublātum īrī diē nōnō. | null | |
Dānī et Finnī iam sua mandāta sustulērunt. | null | |
In Hispaniā singulae regiōnēs constituunt quid sit intrā suōs fīnēs agendum, quārē Catalaunī iam coepērunt ēdicta dērogāre. | null | |
Italī autem magistrātūs cīvium lībertātem infringere pergunt usque ad mēnsem Aprīlem. | null | |
Ottava Occupāta. | null | |
Ottava, princeps urbs Canadēnsium, nunc occupātur ā raedāriīs, quī onera solent inter Americānōs et Canadēnsēs cōnferre. | null | |
Nam ēdictum est ut omnēs aut īnsitiōne contrā morbum corōnārium rōborentur aut diū ab omnibus aliīs secernentur nē morbus serpat, quō tempore eīs nōn liceat onera ferre. | null | |
Exinde queruntur illī, quī īnsitiōnem recūsant, pānem cottīdiānum ā magistrātibus sibi sublātum. | null | |
Prōvinciae occidentālēs, ut Alberta et Sascātzevānia, iam coepērunt tālia ēdicta tollere. | null | |
Ottavae autem raedāriī viās interclūdunt et būcinīs tubīsque diū noctūque clangōrem faciunt continuum. | null | |
Custōdēs pūblicī timent nē reclāmātōrēs subsidia accipiant ab Americānīs illāta, quī Canadam subvertere cōnentur. | null | |
Phōca nāta. | null | |
In Vasintōniā, phōca elephantina, quālēs inter maximōs vitulōs marīnōs numerantur, nāta est in sinū Bowman dictō. | null | |
Sinus et silvae maritimae clauduntur, nē catulus hominibus nimis assuescat; | null | |
mater autem iam bene nōta et amīca est incolīs et Vidbeae īnsulae et Fīliī Alicūius īnsulae. | null | |
Rajoy in perīculō. | null | |
Sociālistae et Factiō Cīvīlis in senātū Hispānōrum dīversīs modīs cōnantur dē summō magistrātū dēpellere Mariānum Rajoy, quem etiam pauciōrēs nunc cōnfīdunt posse rempūblicam bene moderārī. | null | |
Rajoy enim, quī factiōnī Populārī praeest, dēnuō in dubium vocātur cum Ludovīcus Bárcenas, ōlim factiōnis aerārius, dōnōrum acceptōrum sit damnātus, et duodētrīginta aliī negōtiātōrēs et hominēs in rē pūblicā versātī sint corruptēlae damnātī, et factiō ipsa Populāris sit damnāta ac multāta. | null | |
Difficile autem est in Hispāniā magistrātum dēmovēre, cum necesse sit factiōnibus oppositīs dē magistrātū succēdāneō cōnsentīre. | null | |
Novī Magistrātus Ītalōrum. | null | |
Aliquot mēnsēs post suffrāgia lāta, Ītalōrum factiōnēs dextrae et sinistrae, quae Liga et Societas Quinque Stellārum vocāntur, tandem inter sē pactae sunt ut ad gubernācula reīpūblicae accēderent. | null | |
Iōsēphum Comptum, quī iūris prūdentiam Flōrentiae prōfitētur, factiōnēs prōposuērunt quī minister esset prīmārius, sed ēius curriculum vītae in dubium vocātur. | null | |
Nam prōfessor dīxit sē ab annō bis millēsimō octāvō ad decimum quartum studia sua perfēcisse apud studiōrum Ūniversitātem Neoeborācēnsem, quae negat eum fuisse discipulum, sed tantum usū fructum esse bibliothēcae. | null | |
Neque ille vidētur Lutetiae Parīsiōrum studuisse, ut fatēbātur, et in institūtō Austriacō, ubi dīxerat sē iūris prūdentiam coluisse, nōn nisi sermōnēs docentur. | null | |
Societas Quinque Stellārum negat Comptum esse mentītum, et Sergius Mattarella praeses Ītālōrum Comptum iam probāvit. | null | |
Factiōnēs dextrae et sinistrae cum concordiā prōmittunt sē pēnūriam pauperum sublevātūrōs; | null | |
et tribūta in singulōs cīvēs imposita et aurum negōtiātōrium dēminūtūrōs; | null | |
et aliēnigenās, quī iniussū regiminis Ītaliam intrāverint, expulsūrōs. | null | |
Lēgātī ad Sīnās missī perīclitantur. | null | |
Lēgātus in Sīnās missus, quī dē mīrō strepitū questus est, rursus in Americam est dēductus medicōs cōnsulendī causā, ā quibus nuntiātum est illum vidērī oppugnātum esse armīs adhuc ignōtīs sed similibus, atque iīs quibus Americānī et Canadēnsēs lēgātī ad Cūbam īnsulam missī ab annō bis millēsimō sextō decimō sē passōs ... | null | |
Vidēlicet strepitū mīrō et tantum in ūnō locō audītō factum est ut cerebrum lēgātōrum ipsum laederētur. | null | |
Nec Cūbānī anteā, nec Sīnēnsēs nunc, sciunt quis culpandus sit propter impetūs, quōrum et causa et ratiō et modus manent ignōtī. | null | |
Nartandō nāvigandōque ad mare currētur. | null | |
Diē Lūnae celebrābitur memoria eōrum, quī prō patriā mortuī sunt; | null | |
sed diē Sōlis secundum mōrēs Bellinghāmēnsium curriculum fiet dē monte Bakerānō usque ad mare Salish dictum. | null | |
Quī cursus aliquandō intrā sex hōrās perficitur, sed oportet intrā duodecim hōrās absolvī. | null | |
Sīc enim varia et mīra et bene temperāta est regiō circum Bellinghāmiam, ut in eōdem curriculō potest āthlēta eādem voluptāte nartīs super montānīs nīvibus lābī et in aprīcīs flūminibus marīque nāvigāre. | null | |
Dē Haitiā. | null | |
In Haitiā, Americānī et Canadēnsis, quōs latrōnēs cēpērunt, adhūc tenentur captīvī. | null | |
Aliī latrōnēs prohibent, nē quis Haitiēnsis possit petroleum emere; | null | |
sed prōmittunt sē discessūrōs sī Ariēl Henry, minister prīmārius, magistrātū sē abdicāverit. | null | |
Quod etiam petit Jōsēphus Lambert, prīnceps senātūs Haitiēnsium, quī ipse cupit summum magistrātum obtinēre. | null | |
Ōtōniēl captus. | null | |
Dairō Antōnius Ūsuga Dāvīd, quī etiam Ōtōniēl appellābātur, praepotēns in mercātū cōcaīnī dominus et tyrannus, in Antiochīā prōvinciā Colombiae captus est ā quingentīs mīlitibus Colombiānīs. | null | |
Nam Ūsuga Dāvīd prīmō in iūventūte lātrōcinium fēcit vel etiam cum factiōne sinistrā bellum cīvīle contrā lēgitimōs magistrātūs gessit; | null | |
deinde inter partēs dextrās et sinistrās identidem trānsiēbat, ut quī fīdem neutrī factiōnī sed sōlī lucrō praestāret, postrēmō suam ipsīus factiōnem condidit, “Clan del Golfo” sīve “Gentem Sinūs” dictam, quae in mercātū cōcaīnī dominārētur. | null |
Subsets and Splits
No community queries yet
The top public SQL queries from the community will appear here once available.